ΓΡΑΠΤΗ ΕΡΩΤΗΣΗ E-2013/00

υποβολή: Rodi Kratsa-Tsagaropoulou (PPE-DE) προς το Συμβούλιο

(22 Ιουνίου 2000)

Θέμα: Τουρισμός και Ευρωπαϊκός Χάρτης για τις μικρές επιχειρήσεις

Το Ευρωπαϊκό Συμβούλιο της Λισσαβώνας κάλεσε το Συμβούλιο και την Επιτροπή να εκπονήσουν Ευρωπαϊκό Χάρτη για τις μικρές επιχειρήσεις και να φροντίσουν για τις ανάγκες τους, αναγνωρίζοντάς τες ως κυριότερη δύναμη για τη δημιουργία θέσεων απασχόλησης.

Το Συμβούλιο θα λάβειπόψη την ιδιαιτερότητα των τουριστικών επιχειρήσεων λόγω της εποχικότητας του χαρακτήρα τους και λόγω της ιδιαίτερης σημασίας τους για την τόνωση της απασχόλησης και την ανάπτυξη των μειονεκτούντων περιοχών της Ευρώπης.

Απάντηση

(23 Οκτωβρίου 2000)

Το Ευρωπαϊκό Συμβούλιο της Λισσαβώνας, στις 23-24 Μαρτίου 2000, όρισε ως στόχο της Ευρωπαϊκής Ένωσης να γίνει η ανταγωνιστικότερη και δυναμικότερη οικονομία της γνώσης ανά τηνφήλιο, ικανή για βιώσιμη οικονομική ανάπτυξη με περισσότερες και καλύτερες θέσεις εργασίας και με μεγαλύτερη κοινωνική συνοχή.

Στα πλαίσια του στόχου αυτού, το Ευρωπαϊκό Συμβούλιιο της Λισσαβώνας ζήτησε από το Συμβούλιο και την Επιτροπή να εκπονήσουν Ευρωπαϊκό Χάρτη για τις μικρές επιχειρήσεις που θα εγκριθεί τον Ιούνιο του 2000 και με τον οποίο τα κράτη μέλη θα πρέπει να δεσμεύονται να εστιάσουν την προσοχή τους στις μικρές επιχειρήσεις ως κυριότερη δύναμη για τη δημιουργία θέσεων απασχόλησης στην Ευρώπη και να φροντίσουν ειδικά για τις ανάγκες τους.

Σε συνέχεια του αιτήματος αυτού, το Συμβούλιο Γενικών Υποθέσεων της 13ης Ιουνίου 2000 ενέκρινε τον Ευρωπαϊκό Χάρτη για τις μικρές επιχειρήσεις και του διαβίβασε προς έγκριση στο Ευρωπαϊκό Συμβούλιο της Φέϊρα της 19ης και 20 Ιουνίου 2000 το οποίο και εξέφρασε την ικανοποίησή του για τον Χάρτη αυτόν.

Το Ευρωπαϊκό Συμβούλιο της Φέϊρα τόνισε επίσης τη σημασία των μικρών επιχειρήσεων για την οικονομική ανάπτυξη, την ανταγωνιστικότητα και την απασχόληση στην Ένωση και ζήτησε την πλήρη εφαρμογή του Χάρτη ως μέρους τουπό εκπόνηση σφαιρικού πλαισίου πολιτικής για τις επιχειρήσεις. Το σφαιρικό αυτό πλαίσιο προχωρεί βάσει του προγράμματος εργασίας 2000-2005 όσον αφορά την πολιτική για τις επιχειρήσεις πουπέβαλε η Επιτροπή, των προτάσεων όσον αφορά τη συγκριτική αξιολόγηση της πολιτικής των επιχειρήσεων καθώς και του προτεινόμενου πολυετούς προγράμματος 2001-2005 για τις επιχειρήσεις και το επιχειρηματικό πνεύμα. Τα πρώτα αποτελέσματα των εγχειρημάτων αυτών θα πρέπει να έχουν επιτευχθεί έως τα τέλη του 2000.

Σημειωτέον ότι ο Ευρωπαϊκός Χάρτης για τις μικρές επιχειρήσεις έχει, κυρίως, οριζόντιο χαρακτήρα και αποσκοπεί να λάβειπόψη τις ιδιαίτερες ανάγκες των μικρών επιχειρήσεων ανεξαρτήτως κλάδου δραστηριοτήτων προκειμένου να ενισχυθούν οι καινοτόμες δυνατότητές τους και οι δυνατότητές τους δημιουργίας θέσεων απασχόλησης. Υπό το πρίσμα αυτό, οι αρχές και οι κατευθυντήριες γραμμές δράσης που περιέχονται στον Χάρτη εφαρμόζονται στο σύνολο των μικρών επιχειρήσεων και, συνεπώς, και στις επιχειρήσεις στον τομέα του τουρισμού.

Εξάλλου, στα πλαίσια της γνώμης που θα κληθεί να δώσει σχετικά με την πρόταση απόφασης του Συμβουλίου αναφορικά με πολυετές πρόγραμμα 2001-2005(1) για τις επιχειρήσεις και το επιχειρηματικό πνεύμα, το Κοινοβούλιο θα έχει την δυνατότητα να τονίσει τους επιμέρους τομείς στους οποίους αποδίδει ιδιαίτερη σημασία.

(1) COM(2000)256 + COR 1.